Publication: Magyar Közlöny
Issue: MK-2001-106 (Year: 2001, Number: 106)
Era: 1990-2004
Section: A természet védelméről szóló 1996. évi LIII. törvény
Paragraph Index: 21

1. § A védett és a fokozottan védett növény- és állatfajokról, a fokozottan védett barlangok köréről, valamint az Európai Közösségben természetvédelmi szempontból jelentős növény- és állatfajok közzétételéről szóló 13/2001. (V. 9.) KöM rendelet 4. § (3) bekezdése a következő mondattal egészül ki: „Közegészségügyi okból, a légiközlekedés biztonsága, valamint az okszerű mezőgazdasági termelés biztosítása érdekében — amennyiben természetvédelmi érdeket nem sért — a bütykös hattyú (Cygnus olor), a házi veréb (Passer domesticus), a kárókatona (Phalacrocorax carbo), a sárgalábú sirály (Larus cachinnans) és a seregély (Sturnus vulgaris) riasztása, elejtése, gyérítése, állományának szabályozása engedélyezhető, de riasztásuk a védett természeti területeken kívül július 1. és február 28. között, a repülőtereken és biztonsági övezetükben pedig egész évben engedély nélkül végezhető.”

Source: https://magyarkozlony.hu/hivatalos-lapok/a4a115cc9ce73a59bd740142fe8255e4cb31bb9a/dokumentumok/1113d6b5af609c7c7de18137d083f0827018d868/letoltes